als_Latn dik_Latn sag_Latn
Në Adelaide,Australi, nëna e 4-vjeçarit i cili peshonte vetëm 8.3 kg, ishte “tepër e zënë duke bërë seks” në vend që të kujdesej për të birin, është thënë në procesin gjyqësor ndaj dy prindërve të papërgjegjshëm.
24-vjeçarja i ka thënë policisë se ajo ishte e shqetësuar për partnerin dhe e vinte atë përpara fëmijës, i cili sipas mjekëve, pas dy ditësh në atë gjendje do të kishte gjetur vdekjen. Ajo ka thënë:
“Kam bërë një lëmsh. Kam bërë gjënë e gabuar. E di që nuk duhet të kisha vënë burrin përpara fëmijës tim. Unë nuk jam e lidhur sa çduhet me të, pasi në vend të kësaj, isha shumë e zënë duke bërë seks.”
Ajo e mbante djalin të mbyllur në dhomë prej 12 ditësh dhe e ushqente duke e futur ushqimin poshtë derës. Policia e ka zbuluar djalin të zhveshur në atë që është quajtur “shtëpia e horrorit” pasi e ëma i kishte lajmëruar sepse po dhunohej nga partneri. 4-vjeçari është gjetur në kushte çnjerëzore, i rrethuar nga pelena të përdorura dhe pisllëku. Mjekët kanë thënë se niveli i dehidratimit të tij ishte 10% dhe vetëm në dy ditë ai mund të arrinte nivelin kritik prej 15%.
Në gjykatë gjithashtu është thënë se e ëma, ndërkohë që i biri ishte drejt vdekjes nga uria, postonte në Facebook foto ë ushqimeve që gatuante si rosto qengji ose ëmbëlsira me çokollatë, era e të cilave e torturonte 4-vjeçarin.Policët janë shprehur të shtangur mbi gjendjen e asaj shtëpie, të mbuluar nga plehrat dhe ushqim i prishur.
Djali tashmë prej një viti është nën kujdesin e punonjësve socialë dhe prindërve të rinj birësues, të cilët shprehen se ai ka zhvillimin mendor të një 2-vjeçari, ka probleme në të folur dhe nuk është i mësuar të përdorë tualetin. Ai vazhdon të fshehë ushqim në xhepat e tij dhe i urren dyert e mbyllura. Herë pas here, djali ka shpërthime emocionale të pakontrolluara dhe godet veten në kokë ose përplaset me muret. Ai nuk i njihte daljet familjare.
E ëma 24 vjeç dhe i ati 28, pritet të gjykohen në Dhjetor, nën akuzën e rrezikimit të jetës së të miturit.
Burimi: Daily Mail
als_Latn als_Latn als_Latn als_Latn als_Latn als_Latn als_Latn als_Latn